paragraph_text: Prefekture predstavljaju najvišu jedinicu administrativne podjele Japana. Postoji ukupno 47 prefektura - jedna "metropola" (都 to), Tokyo; jedan "okrug" (道 dō), Hokkaidō; dvije gradske prefekture (府 fu) - Osaka i Kyoto; i 43 ostalih prefektura (県 ken). U japanskom se za sve njih koristi zajednički izraz todōfuken. Prefekture predstavljaju višu razinu državne uprave od gradova, manjih gradova i sela.